आगे की जांच में ये भी पता चला की सिंभावली और केसर शुगर मिल्स लोन के लिए योग्य थे ही नहीं और उनसे संबंधित लोन का पूरा प्रस्ताव अतार्किक था. रजिस्ट्रार एन के सिंह ने अपनी रिपोर्ट 10 मई 2018 को राज्य सरकार को भेज दी थी. इस रिपोर्ट में उन्होंने लिखा है कि, यहां ये जानना जरूरी है कि यूपी कोऑपरेटिव सेवा मंडल के सदस्य अशोक सिंह जो कि यूपीसीबीएल के मैनेजिंग डायरेक्टर भी रह चुके हैं, उन्होंने अपने बयान में ये खुलासा किया है कि उन्होंने पिछले साल ही यूपीसीबीएल के चीफ आर के सिंह को केसर शुगर मिल्स को मिलने वाले लोन में धांधली को लेकर पत्र लिखा था और बताया था कि किस तरह से इस मामले में नियमों को ताक पर रखकर बैंक ने काम किया है, लेकिन जानकारी देने के बाद भी कोई कार्रवाई नहीं हुई.